Në bazë të nenit 38 paragrafi 1 pika 2 e Ligjit për Vetëqeverisjen lokale (“Fleta zyrtare e Malit të Zi”, nr. 02/18, 34/19 dhe 38/20), e në lidhje me nenin 38 paragrafi 4 të Ligjit mbi organizimin territorial të Malit të Zi ”, nr. 54/11, 26/12, 27/13, 62/13, 12/14, 3/16, 31/17, 86/18 dhe 3/20) me propozimin e Këshillit organizativ për krijimin e kushteve për fillimin e punës së Komunës së sapoformuar të Tuzit, Kuvendi i Komunës së Tuzit në seancën e mbajtur më 23.12.2021, ka sjellë

**VENDIM**

**mbi rregullimin e përkohshëm të marrëdhënieve në mes të Kryeqytetit dhe Komunës së Tuzit deri në ndarjen përfundimtare të pronës për krijimin e kushteve për punë të Komunës së Tuzit**

**Neni 1**

Me këtë vendim rregullohen përkohësisht marrëdhëniet në mes të Kryeqytetit dhe Komunës së Tuzit, me rendësi për punën e Komunës së Tuzit.

**Neni 2**

I kalohen Komunës së Tuzit në kuadër të të drejtave në pronësi të Kryeqytetit, parcelat me titull pronësie gjegjësisht fletave të patundshmërive numër:

1991 KK Tuz dhe 3212 KK Tuz, si dhe parcelat nr.2315/1, 2997/1 , 2999/1 , 397 dhe 318/1 KK Tuz.

Komuna e Tuzit në bazë të këtij vendimi fiton të drejtën pronësore mbi patundshmërinë e lartpërmendur në kuadër të të drejtave të pronarit të mëparshëm dhe do të regjistrohet në Administratë për kadastër dhe pronë shtetërorë.

**Neni 3**

Të drejtat dhe detyrimet e Kryeqytetit si themelues i Institucionit publik Qendra informative kulturore „Malësia” (në tekstin e mëtejmë: Institucioni) i kalojnë Komunës së Tuzit.

Kryeqyteti do të shlyejë detyrimet deri më 31.12.2021 dhe obligimet nga procedurat gjyqësore të nisura ndaj Institucionit, deri me 31.12.2021.

Mjetet për financimin e aktiviteteve të Institucionit nga data e aplikimit të këtij vendimi sigurohen nga Buxheti i Komunës së Tuzit.

Me ditën e hyrjes në fuqi të këtij vendimi, Komuna e Tuzit fiton të drejtën e regjistrimit si themeluese e institucionit në Regjistrin Qendror të Subjekteve të Biznesit.

**Neni 4**

Shërbimi i mbrojtjes dhe shpëtimit i Kryeqytetit (në tekstin e mëtejmë: Shërbimi i mbrojtës) do të kryejë veprimtari në territorin e Komunës së Tuzit, me ç’rast kryebashkiaku i Kryeqytetit dhe kryetari i Komunës së Tuzit do të lidhin marrëveshje të veçantë në pajtim me ligjin mbi vetëqeverisjen lokale.

 Në periudhën nga maji deri në shtator, Komuna e Tuzit do të sigurojë një pikë kontrolli në Komunën e Tuzit për nevojat e Shërbimit të mbrojtës.

Komuna e Tuzit i paguan Shërbimit të mbrojtës një tarifë mujore në vlerë prej 3.000,00 euro për kryerjen e veprimtarive në territorin e Komunës së Tuzit.

**Neni 5**

Në shoqërinë afariste „Vodovod i kanalizacija / Ujësjellësi dhe kanalizimi” Tuz, themelues i së cilës është Komuna e Tuzit sh..p.k. „Vodovod i kanalizacija” Podgoricë (në teksitn e mëtejmë: „Vodovod i kanalizacija” sh.p.k. Podgoricë) do të transferojë të drejtat e pronësisë në infrastrukturën dhe instalimet që ndodhen në territorin e Komunës së Tuzit, për ç’gjë do të lidhet kontratë në afat prej 15 ditësh nga dita e fillimit të zbatimit të këtij Vendimit.

Shoqëria afariste ,,Pijace / Tregjet” sh.p.k Tuz themelues i të cilës është komuna e Tuzit i merr të punësuarit nga sh.p.k. „Tržnice i Pijace” Podgoricë, të cilët kryejnë punë për tregun në Tuz, në pajtim me marrëveshjen me të cilën rregullohen të drejtat dhe detyrimet e ndërsjella dhe të cilin do ta nënshkruaj drejtorët e këtyre shoqërive në afat prej 15 ditësh nga dita e fillimi të zbatimit të këtij vendimit.

**Neni 6**

„Vodovod i kanalizacija” sh.p.k Podgoricë do t'i shfrytëzojë puset „Vuksanlekaj 2” dhe „Dinoshë 2” për nevojat e kryeqytetit, me analizë çdo dy vjet, nëse përdorimi i puseve „Vuksanlekaj 2” dhe „Dinoshë 2” rrezikon furnizimin me ujë të Komunës së Tuzit. Në rast se shfrytëzimi i puseve rrezikon furnizimin me ujë të Komunës së Tuzit, Kryeqyteti do të sigurojë burime alternative të ujit brenda një viti.

„Vodovod i kanalizacija” sh.p.k. Podgoricë gjatë shfrytëzimit të puseve „Vuksanlekaj 2” dhe „Dinoshë 2”, Podgorica do t'i mirëmbajë të gjitha puset dhe do t'i mirëmbajë dhe do ti kryej obligimet për të njëjtat me klorimin e ujit që përdoret për furnizim me ujë në Komunën e Tuzit.

Shoqëria afariste „Vodovod i kanalizacija/Ujësjellësi dhe kanalizimi” Tuz, themelues i së cilës është Komuna e Tuzit, merr përsipër punonjësit nga „Vodovod i kanalizacija” sh.p.k. Podgoricë të cilët kryejnë punë për Tuz, në pajtim me të cilën rregullohen të drejtat dhe detyrimet e ndërsjella të cilën do ta lidhin drejtorët e këtyre shoqërive brenda 15 ditëve nga data e aplikimit të këtij vendimi.

**Neni 7**

Patundshmëria nga FP 2215 KK Tuz, në përfshirje të projektit urbanistik „Deponia sanitare me qendër riciklimi” në Podgoricë („Fleta zyrtare e MZ – dispozitat komunale”, nr. 40/19), do të menaxhohet dhe shfrytëzohet nga „Deponija” sh.p.k Podgoricë në pajtim me qëllimin e planor.

Shërbimet e deponimit të mbetjeve komunale të cilat i ofrton „Deponija” shpk shoqërisë afariste themelues i të cilës është Komuna e Tuzit deri në ndarjen përfundimtare të pronës do të bëhet pa kompensim për ç'gjë „Deponija” shpk Podgoricë dhe shoqëria afariste themelues i të cilës është Komuna e Tuzit do të lidhin marrëveshje të veçantë.

**Neni 8**

Ndriçim publik dhe kabllo në shtylla dhe nëntokë, të vendosura në territorin e Komunës së Tuzit, të përdorura dhe të servisuara nga „Komunalne usluge” shpk Podgorica do të transferohet në një shoqëri afariste themelues i të cilës është Komuna e Tuzit në afat prej 30 ditësh nga dita e zbatimit të këtij Vendimi, në pajtim me marrëveshjen me të cilën bartën të drejtat e pronësisë dhe specifikon infrastrukturën dhe instalimet që kanë të bëjnë me ndriçimin publik dhe kabllot.

Më 30 prill 2022, Komuna e Tuzit merr përsipër të paguajë faturat për ndriçimin publik dhe shpenzimet e mirëmbajtjes.

**Neni 9**

Kryebashkiaku i Kryeqytetit dhe kryetari i Komunës së Tuzit do të formojnë një komision të përbashkët ekspertësh, i cili do t'i propozojë Komitetit Organizativ ndarjen përfundimtare të pronës për të krijuar kushte për fillimin e komunës së re të Tuzit me qëllim të funksionimit efikas të njësive të vetëqeverisjeve lokale dhe respektimit të principeve të implementuar për ndarjen e pronës.

**Neni 10**

Këshilli organizativ për krijimin e kushteve për fillimin e punës së Komunës së sapoformuar të Tuzit do të propozojë mënyrën e rregullimit të marrëdhënieve ndërmjet Kryeqytetit dhe Komunës së Tuzit në kompetencë të tij në pjesën e parregulluar me këtë vendim sa i përket caktimit të kufijve dhe ndarjes së pronës.

**Neni 11**

Ky vendim do ti jepet në shqyrtim Qeverisë së Malit të Zi në pjesën e cila ka të bëjë me menaxhimin e patundshmërive nga neni 2 i këtij vendimi.

**Neni 12**

Ky vendim hynë në fuqi me ditën e publikimit në „Fletën zyrtare të Malit të Zi - dispozitat komunale”, e do të zbatohet prej më 1. janar 2022.

Numër 02-030/21-15703

Tuz, 23.12.2021

**KUVENDI I KOMUNËS SË TUZIT**

**KRYETAR,**

**Fadil Kajoshaj**